Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18184

b) a felszálláshoz történő nekifutás kezdetétől nézve a futópálya végső egy harmadának, vagy 600 méterének megfelelő hosszúságban — amelyik a kevesebb — levő fények sárga színűek lehetnek. 5.3.9.8 A futópálya szegély fények minden olyan oldalszög irányba látszódjanak, amelyek a bármely irányba le, vagy felszállást végrehajtó repülőgépvezető számára szükségesek. Ha a futópálya szegély fényeket körözési tájékoztató jelzésként is fel kívánják használni, azok minden oldalszög irányba látszódjanak (lásd 5.3.6.1 pont). 5.3.9.9 A futópálya szegély fények minden, a fenti 5.3.9.8 pontban előírt oldalszög irányba a vízszintes felett 15°-ig látszódjanak. Fényerejük megfelelő legyen azoknak a látástávolság és környező fény körülményeknek, amelyek között a futópályát fel, vagy leszállásra használni kívánják. A fényerő minden esetben legalább 50 cd értékű legyen, kivéve azt a repülőteret, amelyen nincs külső környezeti fény, itt a fényerő a repülőgépvezető elvakításának elkerülése érdekében legfeljebb 25 cd értékre csökkenthető. 5.3.9.10 A precíziós megközelítésű futópálya szegély fényei feleljenek meg a 2. Függelék A2-9. vagy A2-10. ábráin látható előírásoknak. 5.3.10 Futópálya küszöb és szárny keresztfénysor fények (lásd 5-21. ábra) A futópálya küszöb fények alkalmazása 5.3.10.1 A futópálya szegély fényekkel ellátott futópályához el kell helyezni küszöb fényeket. Kivételt képez az a nem-műszeres, vagy nem-precíziós megközelítésű futópálya, amelynek küszöbét áthelyezték és ehhez szárny keresztfénysort biztosítanak. A futópálya küszöb fények elhelyezése 5.3.10.2 Ha a küszöb a futópálya végén helyezkedik el, a küszöb fényeket a futópálya tengelyéhez viszonyított megfelelő szögben, a futópálya végéhez lehető legközelebb, de attól nem több, mint 3 méter távolságra, egy sorban helyezzék el. 5.3.10.3 Ha a küszöböt a futópálya végéről áthelyezik, a küszöb fényeket a futópálya tengelyéhez viszonyított megfelelő szögben az áthelyezett küszöbnél egy sorban helyezzék el. 5.3.10.4 A futópálya küszöb fény a következő fény-egységekből áll:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes